als_Latn dik_Latn sag_Latn
Nadeem Ilahi, shef i Misionit të Fondit Ndërkombëtar për Shqipërinë ka folur lidhur me konsolidimin fiskal që po ndodh në Shqipëri dhe hapësirat për rritjen e taksave. Ndonëse me rezerva, për shkak se FMN ndodhet në mes të bisedimeve me autoritetet shqiptare, në kuadër të misionit të radhës dhe nuk kanë dalë ende me konkluzione, z.Ilahi pohon se në rast se do të ketë tendencë të vazhdueshme të rënies së të ardhurave, atëhere kjo do të ishte shqetësuese.
Megjithatë, ai shpreh besimin se të ardhurat janë në rrugën e duhur. Shefi I FMN-së pohon që në afatin e mesëm e rëndësishme është ulja e borxhit dhe në varësi të kësaj do të jetë dhe rregullimi fiskal.
Ai komenton se në janar, të ardhurat në buxhet ranë 3.3% në raport me një vit më parë.
“Mendoj se mund të ketë periudha me të ardhura të ulëta, të ardhura të larta, muaj pas muaji. Mendoj se e rëndësishme është të përqendrohemi tek tendenca. Në rast se do të ketë tendencë të vazhdueshme, atëhere kjo do të ishte shqetësuese. Kjo ka qenë përqasja jonë. Por, sipas nesh, ne nuk e shohim ndonjë përkeqësim. Nuk mund të flas për janarin, por ashtu siç kemi thënë në raport, të ardhurat janë pak a shumë në rrugën e duhur”, tha ai.
als_Latn als_Latn als_Latn als_Latn